KGB

NSV Liidu **Riikliku Julgeoleku Komitee** ehk **KGB** (vene *Кoмитет государственной безопасности*, lühend *КГБ CCCP*) oli Nõukogude Liidu riikliku julgeoleku, sisejulgeoleku ja välisteabehanke ametkond, mis tegutses ajavahemikus 5. juulist 1978 kuni 6. novembrini 1991.

Nõukogude Liidu Riikliku Julgeoleku Komitee loodi 1954. aastal NSV Liidu Ministrite Nõukogu juures asuva Riikliku Julgeoleku Komiteena ning reorganiseeriti pärast 1978. aasta NSV Liidu Konstitutsiooni vastuvõtmist 5. juulist 1978. aastal NSV Liidu Riikliku Julgeoleku Komiteeks.

NSV Liidu Ministrite Nõukogu juures asuv Riikliku Julgeoleku Komitee allus kuni 1977. aastani formaalselt NSV Liidu Ministrite Nõukogule, kuid alates 1978. aastast NSV Liidu Riikliku Julgeoleku Komitee esimehe kaudu ainult Nõukogude Liidu Kommunistliku Partei Keskkomitee Poliitbüroole – NSV Liidu kõrgeimale poliitilise võimu organile.

## NSV Liidu RJK juhid
* 1954–1958 Ivan Serov:
* 1958–1961 Aleksandr Šelepin;
* 1961–1967 Vladimir Semitšastnõi;
* 1967–1982 Juri Andropov;
* 1982 Vitali Fjodortšuk;
* 1982–1988 Viktor Tšebrikov;
* 1988–1991 Vladimir Krjutškov;
* 1991 Leonid Šebaršin (2 päeva)
* 1991 Vadim Bakatin, kes määrati pärast 1991. aasta augustiputši KGB reformide läbiviijaks.

## NSV Liidu RJK organisatsioon
Juhtkond
* NSV Liidu RJK esimees
** NSV Liidu RJK esimehe asetäitjad
* Kolleegium
* NSV Liidu RJK parteikomitee
* NSV Liidu RJK komsomolikomitee
* NSV Liidu RJK sekretariaat/alates 18.07.1980 NSV Liidu RJK Asjadevalitsus, koos Korrapidamisteenistuse ja vastuvõturuumidega
* NSV Liidu RJK esimehe juures asuv grupp
* NSV Liidu RJK Operatiivstaap (moodustati 1990. aastal)
* NSV Liidu RJK Inspektsioon

### Funktsionaalvalitsused
* NSV Liidu Riikliku Julgeoleku Komitee Esimene Peavalitsus tegeles välisluurega välisriikides asuvate legaalsete ja illegaalsete residentuuride kaudu.
* NSV Liidu Riikliku Julgeoleku Komitee Teine Peavalitsus teostas siseriiklikku vastuluuret, NSV Liidu kodanike ja ka välismaalaste suhtes; välisluuretegevuse kindlustamiseks vajalikud vastuluureüksused olid Esimese peavalitsuse koosseisus – *K Valitsus*.
* NSV Liidu Riikliku Julgeoleku Komitee Kolmas Peavalitsus (1982. aastani NSV Liidu Riikliku Julgeoleku Komitee Kolmas Valitsus|kolmas valitsus]]) tegeles sõjaväelise vastuluure ja sõjaväe poliitilise meelsuse kontrolliga; teostas kontrolli NSV Liidu Relvajõudude sõjaväeosade juures asuvate eriosakondade (*Особый отдел*) kaudu.
* NSV Liidu Riikliku Julgeoleku Komitee Neljas Valitsus tegeles julgeoleku tagamise ja järelevalvega transpordi ja sideliinidel.
* NSV Liidu Riikliku Julgeoleku Komitee Viies Valitsus oli NSV Liidu julgeolekuorganite poliitiline politsei, selle ülesasended olid "võitlus ideoloogilise diversiooniga", poliitiliste teisitimõtlejatega ja usuorganisatsioonide kontroll, trükiste tsenseerimine, nimetati 1989. aasta 11. augustil Z valitsuseks (*Управление по защите советского конституционного строя (Управление "3") КГБ СССР*), Filipp Bobkov.
* NSV Liidu Riikliku Julgeoleku Komitee Kuues Valitsus tegeles majandusvastuluure ja tööstussaladuste kaitsega.
* NSV Liidu Riikliku Julgeoleku Komitee Seitsmes Valitsus tegeles salajase järelevalvega varjatud füüsilise ja tehnilise jälgimise meetodite ja vahendite abil ning NATO liikmesriikide saatkondade jälgimise ja kaitsega.
* NSV Liidu Riikliku Julgeoleku Komitee Kaheksas Peavalitsus tegeles sidesüsteemide ja šifreerimisega (*Восьмое Главное Управление КГБ CCCP (связь и шифровальная служба)*).
* NSV Liidu Riikliku Julgeoleku Komitee Üheksas Peavalitsus (*Девятое управление КГБ CCCP*) tegeles NLKP ja NSV Liidu valitsuse juhtkonna füüsiline (füüsilise) valve ja ihukaitsega. 9. valitsuse 1. osakonna 18. jaoskonnas olid personaalsed ihukaitsjad NLKP juhtkonnale. 9. valitsuse ülemad olid Nikolai Zahharov (1958–1961), Vladimir Tšekalov (*Владимир Яковлевич Чекалов*, 1961–1967), kindralleitnant Sergei Antonov (1968–1974), Juri Strožev (1974–1983) ja Juri Plehhanov (1983–1991).
* NSV Liidu Riikliku Julgeoleku Komitee Viieteistkümnes Peavalitsus (*Пятнадцатое Главное управление КГБ CCCP*) valvas NSV Liidu kommunistliku partei juhtorganite (NLKP KK ja NLKP KK Sekretariaat) ja NSV Liidu Ministrite Nõukogu poolt kasutatavaid ning riiklikku tähtsust omavaid objektide. Ülem kindralleitnant Sergei Antonov (1974–). Peavalitsuses oli vähemalt viis valitsust. NLKP KK, NSV Liidu Ülemnõukogu Presiidiumi eriobjektid, NSV Liidu Tervishoiuministeeriumi 4. valitsuse objektid, Moskva maa-alune raudtee, varujuhtimiskeskus Tšeljabinskis sõjaolukorraks jne.
* NSV Liidu Riikliku Julgeoleku Komitee Kuueteistkümnes valitsus (*Шестнадцатое управление КГБ CCCP*) tegeles raadioluure, signaalluure ja elektrooniline luurega.

### Tugiteenistused
* NSV Liidu Riikliku Julgeoleku Komitee Operatiivtehniline Valitsus (*Оперативно-техническое КГБ CCCP (ОТУ)*), teostas RJK poolt läbiviidava jälitustoimingute tehnilise kindlustamise – (audio- ja audiovisuaalse salajase jälgimise tehniline kindlustamine), ülem Otar Gotsiridze (*Отар Гоциридзе*).

* NSV Liidu Riikliku Julgeoleku Komitee Uurimisosakond
Uurimisosakonna ülemad:
* justiitsteenistuse kindralpolkovnik, Mihhail Maljarov (1955. aasta märts – 1957. aasta veebruar);
* justiitsteenistuse kindralmajor/kindralleitnant, Nikolai Tšistjakov (7. juuli 1958 – 17. aprill 1964);
* justiitsteenistuse kindralleitnant, A.F. Volkov (1964. aasta aprill – 1986. aasta detsember);
* Leonid Barkov, (1986. aasta detsember – 1989. aasta jaanuar);
* Vladimir Rastorgujev, (1989. aasta jaanuar – 1991. aasta)
* NSV Liidu Riikliku Julgeoleku Komitee 6. eriosakond (*Шестой отдел КГБ CCCP (перехват и перлюстрация корреспонденции)*), kirjavahetuse kontroll ja perlustatsioon
* NSV Liidu Riikliku Julgeoleku Komitee 10. (arvestus)osakond, kandis aja jooksul ka nimetusi 1. Eriosakond ja A osakond, kus olid arvel: agendid ja informaatorid, tagaotsitavad ja kahtlustatavad ning läbitöödeldavad, endised poliitvangid, kõik välismaal käinud ning seal sugulasi omavad ja kõik NSV Liidus asuvad välismaalased.

* NSV Liidu Riikliku Julgeoleku Komitee 12. osakond, (*Двенадцатый отдел КГБ CCCP (прослушивание)*, milles vähemalt 6 jaoskonda; otsealluvusega RJK esimehele, ülem Juri Plehhanov.
* NSV Liidu Riikliku Julgeoleku Komitee Kaadrite valitsus
* 5. osakond vastutas NSV Liidu Riikliku Julgeoleku Komitee töötajate füüsilise eriettevalmistus eest, kasutades selleks Spordiklubi Dünamo treeninguvõimalusi.

* NSV Liidu Riikliku Julgeoleku Komitee Valitsusside osakond (*Управление правительственной связи*), moodustati 1971. aastal. Ülem Juri Tolmatšov (*Юрий Толмачев*) (1973–1986), milles vähemalt 3 jaoskonda;
** Sidesüsteem Iskra (*система связи «Искра»*), mida kasutati NSV Liidu Piirivalve, Sõjatööstuskompleksi, NLKP ja nõukogude nomenklatuuri omavaheliseks suhtlemiseks, sidesüsteem hõlmas ligi 500 asustatud punkti.
* Füüsilise julgeoleku osakond, töötajate enda julgeoleku tagamiseks
* NSV Liidu RJK Sekretariaat (*Секретариат КГБ*)
* Inspektsioonivalitsus (*Инспекторское управление *)
* Sõjalismeditsiiniline valitsus (*Военно-медицинское управление*)
* Sõjalisehitusvalitsus (Sõjaliste Objektide Ehitusvalitsus) (*Военно-строительное управление*)
* Majandusvalitsus (*Хозяйственное управление*)
* Finantsplaaniline valitsus (*Финансово-плановый отдел *)
* Mobilisatsiooniosakond (*Мобилизационный отдел*)
* Juriidilisõiguslik valitsus (*Юридически-правовое управление*)
* Operatiivanalüüsi ja informatsiooniteenistus, mis loodi 1989. aastal ja reorganiseeriti Analüüsivalitsuseks 1990. aastal (*Служба оперативного анализа и информации, Аналитическое управление*)

### NSV Liidu Riikliku Julgeoleku Komitee õppeasutused
* NSV Liidu Riikliku Julgeoleku Komitee F. E. Dzeržinski nimeline Kõrgem Punalipuline Kool Moskvas Pelše tänav 4 (*ул. Пельше,4*),
* NSV Liidu RJK kool nr 101, 1968. aastast RJK Instituut ja 1984. aastast Andropovi nimeline Punalipuline luureinstituut, (*Краснознаменный Институт разведки им.Ю.В.Андропова*), Moskva lähedal;
* NSV Liidu RJK kool nr. 201 (territoriaalorganite ja vastuluuretöötajate ettevalmistamine), Gorkis, mis tegutses kuni 1960. aastani;
* NSV Liidu RJK 1-aastase õppeajaga kool nr. 204, Kiievis, Ukraina NSV-s, mis reorganiseeriti 1969. aastal RJK Kursusteks ja 1975. aastal RJK Kõrgemateks kursusteks
* NSV Liidu RJK 1-aastase õppeajaga kool nr. 302 Minskis, Valgevene NSV-s (*Высшие курсы КГБ по подготовке оперативных работников для территориальных органов госбезопасности*), mis 1964. aastal RJK Kõrgemateks kursusteks;
* NSV Liidu RJK 2-aastase õppeajaga kool nr. 303, Vilniuses, Leedu NSV-s, mis tegutses kuni 1959. aastani;
* NSV Liidu RJK 1-aastase õppeajaga kool nr. 305, Tbilisis, Gruusia NSV-s, mis reorganiseeriti RJK Kõrgemateks kursusteks
* NSV Liidu RJK vastuluurekool nr. 306, Harkovis, Ukraina NSV-s;
* NSV Liidu RJK kool nr 311, Novosibirskis, mis reorganiseeriti 1974. aastal RJK Kõrgemaks sõjaväevastuluurekursusteks (*Высшие курсы военной контрразведки*);
* NSV Liidu RJK kool nr 401, Leningradis, mis reorganiseeriti 2-aastase õppeajaga RJK Kõrgemateks kursusteks (varjatud jälgimisega tegelevatele töötajatele)
;NSVL RJK organisatsiooniliste muudatuste kronoloogia:
* 1990. aasta detsembris, moodustati "OK" valitsus (*Управление по борьбе с организованной преступностью – Управление "ОП"*), võitlus organiseeritud kuritegevusega:
* 1990. aastal, "SV" valitsus (*Управление «СЧ»*), RJK Spetsiaalsed väeosad
* 1990. aastal loodi, Avalike suhete keskus (*Центр общественных связей*), juhataja Juri Kobaladze.

## NSV Liidu RJK piirkondlikud struktuuriüksused

## NSV Liidu RJK variasutused, katte- või sirmorganisatsioon
* Pressiagentuur APN;
* Injurkolleegium;
* Intouristi turismiagentuur;
* Üleliiduline Autoriõiguste Agentuur, lühend VAAP
* NSV Liidu Rahukaitsekomitee
* Kaasmaalaste ühing "Rodina"
* NSV Liidu Riikliku Kinokomitee juures asuv Sovinterfest (*"Совинтерфесте" при Госкино СССР*)

## NSV Liidu Riiklik Julgeoleku Komitee ja avalikud suhted
Riikliku Julgeoleku Komitee kirjanduses
* Julian Semjonov, "Seitseteist kevadist hetke"
* Julian Semjonov, «TASS on volitatud teatama...», Eesti Raamat, 1981;
* Julian Semjonov, "Major Vihur. Seitseteist kevadist hetke", Eesti Raamat, 1984;
* Aleksandr Avdejenko, "Tisza kaldal", Eesti Raamat, 1987;
* John le Carre, "Vene maja", Eesti Raamat, 1993;
* Rafael Mihhailov, "Kutsumata külaline", Eesti Raamat, 1986;
* I. Papulovski, V. NIkišin, "Kompromiss on välistatud", Eesti Raamat, 1984;

Riikliku Julgeoleku Komitee filmograafia
* "TASS on volitatud teatama(*«ТАСС уполномочен заявить»*);
* "Kilp ja mõõk" (*«Щит и меч»*);
* "Major Vihur" (*Майор Вихрь*), peategelase prototüüp (*Березняк Евгений Степанович*);
* "Seitseteist kevadist hetke" (*«Семнадцать мгновений весны»*), peategelase prototüüp RSHA IV osakonna(Gestapo) SS Hauptsturmführer Willi Lehmann, Agent *A-201/Breitenbach*;
* "Residendi eksitus" (*«Ошибка резидента»*);
* "Variant "Omega"" (*Вариант «Омега»*)
* "Tee "Saturni"" (*Путь в «Сатурн»*);
* ""Saturni" lõpp (*Конец «Сатурна»*);
* "Lahing pärast võitu" (*Бой после победы*);

## Ülejooksikud nõukogude riikliku julgeoleku süsteemist
Kasutatav allikas: 2018, Vladislav Krasnov, Soviet Defectors: The KGB Wanted List

Luuretegevust kirjanduses kajastavad endised luureohvitserid: Oleg Kalugin; Aleksandr Litvinenko; Oleg Gordijevski, Aleksandr Kuzminov, Vassili Mitrohhin, Nikolai Hohlov, Juri Švets (*Юрий Швец*), Leonid Šebaršin, Pavel Sudoplatov, Konstantin Preobraženski, Oleg Netšiporenko.

## NSV Liidu Riikliku Julgeoleku Komitee likvideerimine
1991. aastal pärast RJK viimase juhi Vladimir Krjutškovi juhtimisel toime pandud Augustiputši läbikukkumist reorganiseeris viimane NSV Liidu president Mihhail Gorbatšov 22. oktoobril 1991 NSV Liidu Riikliku Julgeoleku Komitee, lahutades RJK luure, vastuluure, piirivalve ja valitsussidega tegelevad struktuuriosad iseseisvateks teenistusteks.

Senisest NSV Liidu Riikliku Julgeoleku Komitee Esimesest peavalitsusest moodustati NSV Liidu Keskluureteenistus (*Центральная служба разведки СССР (ЦСР)*).

Senisest NSV Liidu Riikliku Julgeoleku Komitee Teisest peavalitsusest moodustati NSV Liidu Vabariikidevaheline Julgeolekuteenistus (*Межреспубликанская служба безопасности (МСБ)*).

Senisest NSV Liidu Riikliku Julgeoleku Komitee Piirivalve peavalitsusest moodustati NSV Liidu Riigipiiri Kaitse Komitee (*Комитет по охране государственной границы СССР*).

Senisest NSV Liidu Riikliku Julgeoleku Komitee Valitsusside osakonnast moodustati NSV Liidu Valitsusside Komitee (*Kомитет правительственной связи СССР*).

### Üleminekuperiood
6. mail 1991 moodustati NSV Liidu RJK esimehe V. Krjutškovi ja Vene NFSV presidendi Boriss Jeltsini vahelise kokkuleppe alusel Vene NFSV Riikliku Julgeoleku Komitee;

26. novembril 1991 Vene NFSV presidendi Boriss Jeltsini seadlusega reorganiseeriti Vene NFSV RJK – Vene NFSV Föderaalseks Julgeolekuagentuuriks (*Агентство федеральной безопасности РСФСР (АФБ РСФСР)*);

19. detsembril 1991 välja antud Vene NFSV presidendi Boriss Jeltsin korraldusega reorganiseeriti senised
Vene NFSV Föderaalne Julgeolekuagentuur ja Vene NFSV Siseministeerium Vene NFSV Julgeoleku- ja Siseministeeriumiks (*Министерство безопасности и внутренних дел РСФСР*, lühend *МБВД РСФСР*) ning pärast 25. detsembril 1991 Vene NFSV reorganiseerimist Venemaa Föderatsiooniks, 26. detsembril 1991 Venemaa Föderatsiooni Julgeoleku- ja Siseministeeriumiks (*Министерство безопасности и внутренних дел Российской Федерации*).

Koos Venemaa julgeolekuteenistuste loomisega liideti nendega ka NSV Liidu RJK koosseisus olnud allasutused:
* senine NSV Liidu Keskluureteenistus reorganiseeriti 26. detsembril 1991 Venemaa Föderatsiooni Välisluureteenistuseks;
* senine NSV Liidu Vabariikidevaheline Julgeolekuteenistus reorganiseeriti Venemaa Föderatsiooni Föderaalseks Julgeolekuteenistuseks;
* senitegutsenud signaal/sideluureasutuste NSV Liidu Riikliku Julgeoleku Komitee Valitsusside osakond reorganiseeriti 24. detsembril 1991 Venemaa Föderatsiooni Föderaalseks Valitsusside ja Informatsiooniagentuuriks;
* senine NSV Liidu Riikliku Julgeoleku Komitee Viieteistkümnes valitsus reorganiseeriti Presidendi Spetsiaalsete programmide peavalitsuseks;
* senine NSV Liidu Riikliku Julgeoleku Komitee Üheksas valitsus reorganiseeriti Presidendi juures asuvaks Valvevalitsuseks (*Управление охраны при Президенте*) ning seejärel Valve peavalitsuseks (*Главное управление охраны (ГУО)*)
* senine NSV Liidu Riigipiiri Kaitse Komitee reorganiseeriti 12. juunil 1992 Venemaa Föderatsiooni Föderaalse Julgeolekuteenistuse Piiriteenistuseks.

24. jaanuaril 1992 Venemaa Föderatsiooni presidendi B. Jeltsini korraldusega moodustati Venemaa Föderatsiooni Föderaalse Julgeolekuagentuuri baasil Venemaa Föderatsiooni Julgeolekuministeerium (*Министерства безопасности Российской Федерации (МБР)*).

21. detsembril 1993 moodustati Venemaa Föderatsiooni presidendi B. Jeltsini korraldusega Venemaa Föderatsiooni Föderaalne Vastuluureteenistus ning 3. aprillil 1995 Venemaa Föderatsiooni Föderaalne Julgeolekuteenistus.

## Vaata ka
* NSV Liidu Tsiviillennunduse Ministeeriumi 235. üksik lennusalk

## Viited

## Kirjandus
* Christopher Andrew, Oleg Gordijevski. "KGB: The Inside Story of Its Foreign Operations from Lenin to Gorbachev". Harpercollins, 1992, ASIN: B000OA9FNO
* Margus Lääne, Valdur Ohmann. "Kuidas komprat koguti? NKGB infoallikad 1941. aastast osaliselt säilinud operatiivandmete põhjal." http://rahvusarhiiv.ra.ee/public/TUNA/Artiklid/2007/2007-4_sisu.pdf – Tuna 2007, nr. 4, lk. 86–98

## Välislingid

* Биографический справочник
* Heiki Suurkask. Vene diplomaatia: ametkond, millest KGB kombed tegelikult kunagi ei kadunud. FORTE 03. juuni 2015.
* 25 aastat Moskva putšist: kuidas paistsid sündmused KGB seest